|  |
| --- |
| № исх: 233-02-60 от: 11.04.2019 |

 Астана қаласы город Астана

**«Астана қаласында әлеуметтік көмек**

**көрсету, оның мөлшерлерін белгілеу**

**және мұқтаж азаматтардың жекелеген**

**санаттарының тізбесін айқындау қағидасы**

**туралы» Астана қаласы мәслихатінің**

**2017 жылғы 12 желтоқсандағы № 221/25-VI**

**шешіміне өзгерістер енгізу туралы**

Қазақстан Республикасының 2008 жылғы 4 желтоқсандағы Бюджет кодексі 55-бабы 1-тармағының 5) тармақшасына, «Қазақстан Республикасындағы жергілікті мемлекеттік басқару және өзін-өзі басқару туралы» 2001 жылғы 23 қаңтардағы Қазақстан Республикасы Заңы 6-бабының 2-3-тармағына, «Қазақстан Республикасы астанасының мәртебесі туралы» 2007 жылғы 21 шілдедегі Қазақстан Республикасы Заңы 8-бабының 3) тармақшасына, Астана қаласының мәслихаты **ШЕШІМ ҚАБЫЛДАДЫ**:

1. «Астана қаласында әлеуметтік көмек көрсету, оның мөлшерлерін белгілеу және мұқтаж азаматтардың жекелеген санаттарының тізбесін айқындау қағидасы туралы» Астана қаласы мәслихатінің 2017 жылғы 12 желтоқсандағы № 221/25-VI (Нормативтік құқықтық актілерді мемлекеттік тіркеу тізілімінде № 1149 тіркелген, 2018 жылдың 11 қаңтарында «Астана ақшамы», «Вечерняя Астана» газеттерінде жарияланған) шешіміне мынадай өзгерістер енгізілсін:

4-тармақтың екінші абзацында «Астана қаласының Жұмыспен қамту, еңбек және әлеуметтік қорғау басқармасы» деген сөздер «Астана қаласының Жұмыспен қамту және әлеуметтік қорғау басқармасы» деген сөздермен ауыстырылсын;

35-тармақтың 3)-тармақшасында «немесе жоспарланған» деген сөздер алынып тасталсын;

75-тармақтың алтыншы абзацы мынадай редакцияда жазылсын:

«көп балалы отбасының балаларына беріледі (оның ішінде, білім ұйымдарына күндізгі оқу нысанына түскенге дейін ағымдағы жылы үлкен баланың кәмелетке толуына байланысты).»;

90-тармақтың екінші абзацы мынадай редакцияда жазылсын:

«Бейiндi мамандық шегiнде ауыстыру үшiн үмiткер болмаған жағдайда, жоғарғы оқу орнының әкiмшiлiгi басқа мамандық бойынша студенттi ұсынады, осындай үмiткерлер болмаған жағдайда, басқа жоғарғы оқу орнының осы Қағиданың 75-тармағында көрсетiлген тұлғалар қатарынан студентіне ауысады.».

2. Осы шешiм әділет органдарында мемлекеттік тіркелген күннен бастап күшіне енеді және алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Астана қаласы мәслихаты**

**сессиясының төрағасы Қ. Әбден**

**Астана қаласы**

**маслихатының хатшысы**  **Ж. Нурпейісов**

Қазақстан Республикасының Әділет министрлігі

\_\_\_\_\_\_\_\_ облысының/қаласының Әділет департаменті

Нормативтік құқықтық акті 08.04.2019

Нормативтік құқықтық актілерді мемлекеттік

тіркеудің тізіліміне № 2-1-1217 болып енгізілді

*Результаты согласования*

ГУ «Аппарат маслихата города Астаны» - Руководитель отдела организационно - административной работы Кумар Сабитовна Тулешова, 04.04.2019 16:17:02, положительный результат проверки ЭЦП

ГУ «Аппарат маслихата города Астаны» - Секретарь маслихата Жанат Газизович Нурпиисов, 04.04.2019 17:03:10, положительный результат проверки ЭЦП

ГУ «Аппарат маслихата города Астаны» - Председатель сессии маслихата города Астаны Қарақат Жақсылыққызы Абден, 04.04.2019 17:05:01, положительный результат проверки ЭЦП

Департамент юстиции города Астана - Руководитель Департамента юстиции г.Астана Алан Тулебаевич Тленчиев, 05.04.2019 18:38:45, положительный результат проверки ЭЦП